**Marko Dmitrović** (serb. Марко Дмитровић; s. 24. tammikuuta 1992 Subotica, Serbia) on serbialainen jalkapallomaalivahti. Hän edustaa Espanjan Primera Divisiónissa pelaavaa Sevillaa.

Seurajoukkueura
---------------

6. tammikuuta 2015 Dmitrović allekirjoitti 18 kuukauden sopimuksen englantilaisseura Charlton Athleticin kanssa. Hän pelasi ensimmäisen ottelunsa joukkueessa 24. tammikuuta 2015 vieraskentällä Wolverhampton Wanderersia vastaan.

27. heinäkuuta 2015 Dmitrović siirtyi yhden kauden kestävällä lainasopimuksella espanjalaisseura Alcorcóniin. 7. heinäkuuta 2016 noustuaan madridilaisjoukkueen ykkösmaalivahdiksi, Dmitrović teki seuran kanssa kolmivuotisen sopimuksen.

23. kesäkuuta 2017 Dmitrović teki nelivuotisen sopimuksen baskiseura Eibarin kanssa. Hän pelasi ensimmäisen ottelunsa Espanjan pääsarjassa Primera Divisiónissa 21. elokuuta 2017 vieraskentällä Málagaa vastaan. 21. tammikuuta 2021 hän onnistui maalinteossa rangaistuspotkulta ottelussa Atlético Madridia vastaan.

4. heinäkuuta 2021 Dmitrović siirtyi vapaana agenttina Sevillaan ja solmi seuran kanssa vuoteeen 2025 asti ulottuvan sopimuksen.

23. helmikuuta 2023 Eurooppa-liigan ottelussa PSV Eindhovenia vastaan hollantilaisjoukkueen kannattaja hyökkäsi Dmitrovićin kimppuun kesken ottelun. Kyseinen mieshenkilö oli jo aikaisemmin asetettu pääsykieltoon kaikille maan stadioneille vuoteen 2026 asti Hollannin jalkapalloliiton toimesta. Hän oli kuitenkin päässyt stadionille sisään ystävänsä pääsylipulla. Mieshenkilö sai teostaan kolmen kuukauden vankeusrangaistuksen ja lisäksi hänelle asetettiin 40 vuoden pääsykielto stadioneille sekä kahden vuoden pääsykielto stadionalueelle.

Maajoukkueura
-------------

Elokuussa 2016 Dmitrović nimettiin ensimmäistä kertaa Serbian maajoukkueen kokoonpanoon vuoden 2018 MM-karsintaotteluun Irlantia vastaan. Ensimmäisen ottelunsa maajoukkueessa hän pelasi 14. marraskuuta 2017, kun Serbia kohtasi ystävyysottelussa Etelä-Korean.

Lähteet
-------

1. ↑  New goalkeeper signs, Pope departs on loan Charlton Athletic FC. Viitattu 22.8.2023. (englanniksi)
2. ↑  Wolves 0–0 Charlton BBC Sport. Viitattu 22.8.2023. (englanniksi)
3. ↑  El portero Marko Dmitrovic, nuevo refuerzo del Alcorcón Transfermarkt. Viitattu 22.8.2023. (espanjaksi)
4. ↑  Marko Dmitrovic será jugador del Eibar hasta 2021 SD Eibar. Viitattu 22.8.2023. (espanjaksi)
5. ↑  Charles, tú sí que vales Marca. Viitattu 22.8.2023. (espanjaksi)
6. ↑  Dmitrovic Penalty Almost Derails Unshakable Atlético Madrid On La Liga Week 19 Forbes. Viitattu 22.8.2023. (englanniksi)
7. ↑  Marko Dmitrović, Sevilla FC's First Signing for the 2021/22 season Sevilla FC. Viitattu 22.8.2023. (englanniksi)
8. ↑  PSV Eindhoven: Fan given 40-year stadium ban for attack on Sevilla goalkeeper Marko Dmitrovic BBC Sport. Viitattu 22.8.2023. (englanniksi)
9. ↑  Muslin odabrao 26 igrača za Irce! Tu je Katai, ali nema devet igrača sa prvog spiska... mozzartsport.com. Viitattu 22.8.2023. (serbiaksi)
10. ↑  South Korea 1-1 Serbia ESPN. Viitattu 22.8.2023. (englanniksi)

Aiheesta muualla
----------------

* Marko Dmitrovićin tilastot BDFutbol-sivustolla (englanniksi)
* Marko Dmitrovićin tilastot Soccerway-sivustolla (englanniksi)

Sevilla – Primera División
1 Dmitrović |
2 Gattoni |
3 Pedrosa |
4 Montiel |
5 Ocampos |
6 Gudelj |
7 Suso |
8 Jordán |
9 Mir |
10 Rakitić |
11 Tecatito |
13 Nyland |
14 Nianzou |
15 En-Nesyri |
16 Navas |
17 Lamela |
18 Sow |
19 Acuña |
20 Fernando |
21 Óliver |
22 Badé |
23 Marcão |
24 Gómez |
Valmentaja Mendilibar